PATVIRTINTA

Biržų lopšelio-darželio „Drugelis“

direktoriaus 2025 m. spalio 1 d. 

įsakymu Nr. V - 129
BIRŽŲ LOPŠELIO-DARŽELIO „DRUGELIS“ 
MOKINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO TVARKA
I SKYRIUS 

BENDROSIOS NUOSTATOS

1. Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo mokykloje (toliau – Tvarka) parengta vadovaujantis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. Nr. V-807/V-726 ir apibrėžia mokinių asmeninių mobiliųjų telefonų ir kitų informacinių technologijų įrenginių (toliau – asmeniniai informacinių technologijų įrenginiai) naudojimo Biržų lopšelyje-darželyje „Drugelis“ (toliau - lopšelis-darželis) ir (ar) dalyvaujant lopšelio-darželio organizuojamosiose veiklose ne lopšelio-darželio aplinkoje Tvarką.
2. Tvarkos paskirtis – padėti užtikrinti saugią, ugdymui palankią lopšelio-darželio aplinką apibrėžti asmeninių informacinių technologijų įrenginių naudojimo taisyklės, padėti mokiniams ugdyti atsakingo ir sąmoningo technologinių įrenginių įgūdžius.

3. Asmeniniai informacinių technologijų įrenginiai tai mokinio disponuojama informacinė ir komunikacinė įranga, skirta skambinti ir (arba) susirašinėti teksto ir (arba) garso žinutės, ir (arba) klausytis, ir (arba) žiūrėti, ir (arba) dalintis garso ir vaizdo įrašais, ir (arba) naršyti  internete, ir (arba) kitiems su ugdymu nesusijusiems tikslams.
4. Tvarkoje vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamos sąvokos.

II SKYRIUS

ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO LOPŠELYJE-DARŽELYJE RIBOJIMO ATVEJAI IR IŠIMTYS
5. Rekomendacijos tėvams susitarti su savo vaikais, kad jie nesinešiotų mobiliųjų telefonų į lopšelį-darželį.

6. Mokiniui, atsinešusiam įrenginį į lopšelį-darželį, draudžiama juo naudotis užsiėmimų, renginių metu – žaisti mobiliuoju telefonu žaidimus, klausytis muzikos arba skambinti kitam asmeniui esant lopšelio-darželio patalpose (telefonas turi būti išjungtas, arba nutildytas garsas).

7. Išimtinais atvejais užsiėmimų, renginių metu (traumų, kitose ekstremalios situacijos) gavus mokytojo leidimą, galima skambinti tėvams (globėjams, rūpintojams) arba artimiesiems.

8. Lopšelio-darželio teritorijoje mokiniams draudžiama filmuoti arba fotografuoti įrenginiu, išskyrus tuos atvejus kai tai reikalinga mokymosi tikslams pasiekti.
9. Pažeidus tvarką lopšelyje-darželyje ar lopšelio-darželio teritorijoje, mokytojui suteikiama teisė įrenginį paimti, pranešti tėvams (globėjams, rūpintojams).
10. Įrenginys grąžinamas tik atvykus tėvams (globėjams rūpintojams).

11. Reikalavimą dėl mobiliųjų telefonų ir kitų informacinių technologijų įrenginių naudojimo tvarkos pažeidus pakartotinai, lopšelis-darželis uždraudžia mokiniui įsinešti į lopšelį-darželį ir jo  teritoriją mobilioji ryšio priemones.
12. Lopšelis-darželis už įrenginių saugumą neatsako.

III SKYRIUS

BAIGIAMOJI NUOSTATA
13. Su lopšelyje-darželyje patvirtinta mokinių asmeninių informacinių technologijų įrenginių naudojimo tvarka supažindinama lopšelio-darželio bendruomenė.

14. Lopšelis-darželis, siekdamas lopšelio-darželio asmeninių informacinių technologijų įrenginių naudojimo tvarkos pažeidimų prevencijos bei sklandus jos įgyvendinimo, informuoja ir konsultuoja mokinius ir tėvus (globėjus, rūpintojus) apie asmeninių informacinių įrenginių besaikio naudojimo pasekmes bei atsakingą ir saugų asmeninių informacinių technologijų įrenginių naudojimą.

